Estocolmo

Estocolmo (en sueco y oficialment Stockholm, ) ye una ciudat y un municipio d'a provincia de Södermanland, de Suecia, d'a que ye a suya capital amás d'estar a ciudat con mayor numero d'habitants d'o país. Popularment ta muitos Estocolmo comprén tot o suyo condau, o condau d'Estocolmo, con arredol de 2.000.000 habitants.

A ciudat ye situata a cantos d'a mar Baltica, y ye formata en parti por cuantas islas en o laco Mälar (por ixo ye clamata a vegatas a Venecia d'o norte). A suya población ye de , en una superficie de 188 km².  Sweden. Cities and communes in Sweden. en citypopulation.de

Dende 1988 a ciudat ye dividita en 18 districtos y ye un d'os 209 municipios d'o país.

Fa parte d'a Organización d'as Ciudaz d'o Patrimonio d'a Humanidat.

 Cheografía 
 Situación 
A ciudat d'Estocolmo ye situata a l'este de Suecia, en a costa d'a mar Baltica. Encara que inicialment a ciudat d'Estocolmo fue establita en a isla de Gamla Stan, entre o laco Mälaren y a mar Baltica, dimpués a ciudat creixió ta lo norte (islas de Norrmalm y d'Östermalm) y ta lo sud (isla de Södermalm), dica estendillar-se hue por un total de 14 islas, fendo asinas de l'augua un elemento de muita impotancia en a vida d'a ciudat. Por ixo, a ciudat d'Estocolmo tien 53 puents, ta facilitar as comunicacions entre as islas que forman a ciudat.

Amás, arredol d'a ciudat bi ha un archipelago de milers de chicotas islas en o laco Mälaren, estando uno d'os lugars d'ocio d'os habitants d'a ciudat.

 Climatolochía 
Estocolmo, encara que ye a o canto d'a mar, tien un clima de tipo clima continental, por estar en una latitut muit septentrional y por estar tamién luent de l'Oceano Atlantico, que poderba moderar as influencias climatolochicas continentals.

As estacions son muit marcatas, con hibiernos fridos y verans suaves u mesmo calorosos, en parti por os cambios en a durada d'o día entre o solsticio de verán (mas de 18 horas de luz solar) y o solsticio d'hibierno (con nomás 6 horas). Bi ha 1.800 horas de sol/anyada. Os records de temperatura rechistratos son de 38 °C de temperatura maxima y -32 °C de temperatura minima.

 Demografía 

Evolución demografica196019651970197519801990199520002005201020152020957.655962.306973.392995.296989.4241.040.9071.148.9531.212.1791.252.1181.372.5651.515.0171.767.108

 Esporte 
250px|thumb|dreita|O Globen Arena.
Estocolmo ye unida a lo esporte dende los inicios d'as competicions regladas y eventos internacionals polideportivos. Lo fredo mientres los muitos meses que i hai temperaturas baixas propicia que se practiquen esportes de interior como lo balonmano, atros esportes exteriors gosan tener aturadas hibernals, asinasmesmo la presencia de gran cantidat d'augua embalsada, que se chela facilment en l'hibierno, facilita la practica d'o patinache sobre chelo y atros esportes sobre chelo en o periodo hibernal. Los esportes mas populars per lo que fa a espectadors son lo fútbol y lo hockey sobre chelo.

 Entidaz esportivas 
Las tres entidaz esportivas mas importants con son lo AIK, lo Djurgårdens IF y lo Hammarby IF que son clubs polisportivos, as suyas seccions de fútbol que gosan chugar tanto en a Allsvenskan, la primera división sueca de fútbol como competicions internacionals. Estes mesmos clubs tienen seccions con equipos de hockey sobre chelo, Bandy, basketbol, floorball y atros esportes individuals.

 Instalacions esportivas 
D'entre as suyas instalacions esportivas cal destacar o Estadio Olimpico d'Estocolmo y o Globen Arena, un estadio cubierto multifuncional que en o momento d'a suya inauguración yera l'edificio esferico mas gran d'o mundo y que ye utilizau prencipalment pa la practica d'esportes de chelo. Tamién destacan os estadios Nationalarenan, o Stockholmsarenan multifuncionals utilizaus prencipalment pa fútbol.

 Competicions esportivas 
En l'anyo 1912 se celebroron os Chuegos Olimpicos d'ixe anyo conoixius como Chuegos d'Estocolmo 1912.

El 24 de mayo de 2017 en Estocolmo se chugó la final Liga Europea d'a UEFA  2016-17 en a cuala se disputoron la victoria el AFC Ajax y lo Manchester United qui aconsiguió lo trofeo dimpués de ganar por 2 gols a 0.

 Personalidaz naixitas d'Estocolmo 
 Simone Giertz, youtuber.

 Localidaz achirmanatas 
 22px|border Bogotá (Colombia).

 Vinclos externos 

 Pachina web oficial municipal d'Estocolmo.

 Referencias 

Categoría:Estocolmo